jkorsvik/nowiki_second_scrape_merged huggingface dataset:
Audun Nilsskog

Audun Nilsskog (født  28. november 1930, død 7. november 2002) var en norsk lyriker, oppvokst i Drevja, Vefsn og senere bosatt i Lillehammer og på Notodden. 
Han arbeidet som lærer på Øyre skole i Lillehammer.  Han var sønn av kunstneren Einar Nilsskog. Einar Nilsskog var igjen bror til Andreas Nilsskog.  Utover tre utgivelser, var han representert i flere antologier og mottok Blixprisen 1983.  Han er biografert i Kristian Halse, Audun Nilsskog – lyrikaren frå Vefsn, 1988.


== Utgivelser ==
Det svarte berget, dikt, Noregs Boklag 1965
Hjulet og hjartet, dikt, 1975
Slipesteinen, dikt, Gyldendal, 1986


== Referanser ==
Andreas Nilsskog

Andreas Bech Danielsen Nilsskog (født 14. september 1879 på Nilsskog i Drevja, død 8. oktober 1940) var en norsk kunstner (treskjæring), bosatt på Drevja i Vefsn, bror til kunstner, treskjærer og bygdemusiker Einar Nilsskog samt onkelen til lyrikeren Audun Nilsskog.  Utdannet hos Lars Kinsarvik i Hardanger (1898–1901), Statens Kunst- og Handverkskole i Kristiania (1903–1905) også tegning, under Harriet Backer, Erik Werenskiold og Jens Munthe Svendsen. Han hadde flere utstillinger, laget altertavlene og kunst for et titalls kirker i Midt-Norge.Nilsskog laget også orgel, lirekasser, fløyter, fioliner og pipeorgel.


== Utsmykning ==
Herøy kirke på Helgeland: døpefont
Drevja kirke: dåpsengel
Dolstad kirke: krusifiks
Grane kirke: brudestoler, preikestol
Korgen kirke: skulpturer
Nord-Flatanger kirke: altertavle
Hanøy kirke: altertavle, preikestol
Stamsund kirke: altertavle, kristusfigur
Nordvik kirke på Dønna: altertavle
Høylandet kirke i Namndalen: altertavle
Rødøy kirke: relieff
Svolvær kirke: krusifiks
Hemnes kirke: døpefont, brudestoler
Kirkenes kirke: brudestoler


== Referanser ==


== Eksterne lenker ==
Andreas Nilsskog i Norsk kunstnerleksikon
Ove Røsbak

Ove Røsbak (født 5. august 1959 på Furnes, Hedmark) er en norsk forfatter. Han er bosatt på Lillehammer.
Røsbak debuterte som lyriker med diktsamlingen «Lævandes dikt» i 1978. Han har siden skrevet både for voksne og barn, og gitt ut diktsamlinger, prosabøker, barnebøker og biografier om Alf Prøysen og Rolf Jacobsen. Han har også skrevet politiske artikler, blant annet om 11. september 2001, overvåking og uttrykksfrihet. 


== Bibliografi ==
Lævandes dikt – diktsamling (1978)
Karlsvogn og pottisjord –  diktsamling (1979)
Bærbent – på bone gølv – diktsamling (1980)
Aue i mai – diktsamling (1981)
Husimellom – novellesamling (1984)
Trollstenen – barnebok (1984), senere filmatisert
Nå dreg du nattgardina frå – diktsamling (1985)
Like før – roman (1987)
Tredjemann – roman (1990)
Månen og skilpadda – barnebok (1990)
Alf Prøysen. Prestvægen og sjustjerna – biografi (1992)
Nissen på Haugen –  barnebok (1994)
Astronaut i magarommet – diktsamling (1995)
Gubbe Grå i Berget det blå – barnebok (1996)
Rolf Jacobsen. En dikter og hans skygge – biografi (1998)
Midtvegs – diktsamling (2000)
Margrete. Nordens dronning (2002)
Når tida kjæm; diktsamling (2008)
Lommelyktgutten 2009 ISBN 978-82-05-34630-7
Sorgen dænse på ælven i mårråssol 2011


== Priser ==
1998 Hedmarksprisen
1998 Ringsakerprisen
1984 Cappelenprisen
1983 Alf Hambes Pris
1981 Austmannalagsprisen
1980 Prøysenprisen
2010 Vidar Sandbecks kulturpris


== Referanser ==


== Kilder ==
Presentasjon av Ove Røsbak i Forfatterkatalogen på Forfattersentrums nettsider


== Eksterne lenker ==
Ove Røsbak i Dagbladet Forfatter
Ove Røsbak i NRK Forfatter
Digitaliserte bøker av Ove Røsbak i Nasjonalbiblioteket.
Hovedserien 1952–53

Hovedserien 1952-53 var navnet på det øverste nivået i det norske seriesystemet i fotball som gikk fra august 1952 til juni 1953. Hovedserien var delt opp i to avdelinger, med åtte lag hver. Skeid vant gruppe A, og Larvik Turn gruppe B. I finalen mellom de to lagene vant Larvik Turn 3-2.


== Gruppe A ==


== Gruppe B ==


== Finale ==
21. juni 1953:	Larvik Turn - Skeid 3-2
Word of Mouth (album)

Word of Mouth er et album av Jaco Pastorius. 


== Sporliste ==
«Crisis» – (Jaco Pastorius)
«3 Views of a Secret» – (Jaco Pastorius)
«Liberty City» – (Jaco Pastorius)
«Chromatic Fantasy» – (Johann Sebastian Bach, arrangert og tilpasset av Jaco Pastorius)
«Blackbird» – (Lennon/McCartney)
«Word of Mouth» – (Jaco Pastorius)
«John and Mary» – (Jaco Pastorius)


== Musikere (utvalg) ==
Don Alias
Jack DeJohnette
Peter Clark Erskine
Herbert Jeffrey Hancock
Paul Hornmuller
Othello Molineaux
Robert Thomas Jr.
Leroy Williams


== Eksterne lenker ==
(en) Word of Mouth på Discogs 
(en) Word of Mouth på MusicBrainz
Tippeligaen 2002

Tippeligaen 2002 startet 13. april og sluttet 27. oktober. Det ble spilt 26 runder.
Vålerenga og Start rykket opp fra 1. divisjon før denne sesongen. Sistnevnte rykket ned igjen etter bare en sesong, sammen med Moss. Brann beholdt tippeligaplassen etter å ha slått Sandefjord 2-1 sammenlagt over to kvalifiseringskamper.


== Tabell ==


== Kvalifisering ==
2. november: Sandefjord – Brann 0-0
6. november: Brann – Sandefjord 2-1 (sammenlagt 2-1)


== Toppscorere ==
Harald Martin Brattbakk, Rosenborg, 17 mål
Tryggvi Guðmundsson, Stabæk, 16 mål
Bengt Sæternes, Bodø/Glimt, 12 mål
Erik Nevland, Viking, 10 mål
Bernt Hulsker, Molde, 9 mål
Dejan Pavlovic, Bryne, 9 mål
Uwe Rösler, Lillestrøm, 9 mål
André Schei Lindbæk, Molde, 9 mål


== Se også ==
Kvalifisering til Eliteserien i fotball
Karin Sveen

Karin Sveen (født 17. august 1948 i Hamar) er en norsk forfatter.
Sveen er utdannet fra lærerhøyskole og universitet, og debuterte som forfatter i 1975. Hun har vært medlem av Norsk kulturråds essayutvalg, Den norske forfatterforenings styre og Forfatterforeningens Litterære Råd.


== Bibliografi ==
Vinterhagen – dikt (1975)
Mjøsa går – dikt (1976)
Den svarte hane – dikt (1977)
Døtre – noveller (1980)
Utbryterdronninga – roman (1982)
Kroppens sug, hjertets savn – dikt (1985)
Kvinnen som forsvant – roman (1987)
Tegnebok – dikt (1989)
Hannas hus – roman (1991)
Maria Waters verden – roman (1993)
Den reddende engelen – roman (1994)
Nye dikt – dikt (1996)
Den kultiverte lidelse – essay (1997)
Det tålmodige landskapet – dikt (1998)
Klassereise. Et livshistorisk essay – essay (2000)
Frokost med fremmede – essay (2005)
Mannen i Montgomery Street – biografi (2011)


== Priser og utmerkelser ==
De Norske Bokklubbenes lyrikkpris
Sarpsborgprisen 1980
Cappelenprisen 1984
Språklig samlings litteraturpris 1986
Neshornet, Klassekampens kulturpris 2005
Norsk språkpris 2007
Æresdoktor Høgskolen Innlandet 2015


== Referanser ==


== Kilder ==
Presentasjon av Karin Sveen i Forfatterkatalogen på Forfattersentrums nettsider


== Eksterne lenker ==
Karin Sveen i Norske Dramatikeres Forbund
Karin Sveen i NRK Forfatter
Karin Sveen i Dagbladet Forfatter
Digitaliserte bøker av Sveen hos Nasjonalbiblioteket.
Karen Anna Økland

Karen Anna Økland (født Forsdahl, 4. februar 1932) er en norsk limnolog, utdannet cand.real. zoologi, botanikk og kjemi ved Universitetet i Oslo (1959), ansatt ved Universitetsbiblioteket (1953–1961) og som amanuensis og forsker ved Zoologisk Laboratorium og senere Biologisk institutt ved Universitetet i Oslo (1958–2002). Hennes arbeide har fokusert på planter og dyr i ferskvann, og har resultert i flere publikasjoner.  
Hun er kjent for en rekke bøker publisert med sin mann, biologen Jan Økland.


== Utgivelser ==
Oslo rundt langs vann og vassdrag.  Økologiske vandringer, Universitetsforlaget, 1991
Dyreliv i vann og vassdrag, Cappelen, åttende utgave, 1996
Vann og vassdrag, fire bind Ressurser og problemer (1995); Økologi (1996); Kjemi, fysikk og miljø (1998); Dyr og planter, innvandring og geografisk fordeling (1999)


== Referanser ==


== Eksterne lenker ==
Egen hjemmeside
Hjemmeside – Universitetet i Oslo
Publikasjoner og skrifter av Karen Anna Økland.
Bong

En bong er et redskap som brukes for å mest mulig effektivt få i seg rusmidler, og er derfor populære festinnslag i visse miljøer. Det finnes to hovedtyper bong, nemlig bongpipe som brukes for inntak av røyk fra cannabis eller andre urter eller rusmidler, og ølbong som brukes for inntak av alkohol.


== Bong-piper ==
En bong er en pipe med choke, altså et hull som kan åpnes for å slippe inn luft slik at brukeren fortere kan trekke ut røyken. En vannpipe med choke kalles vannbong.
Bonger som er utviklet for bruk med cannabis-røyking er særdeles effektiv fordi man får i seg nesten all røyken som produseres, og røyken filtreres gjennom vann to ganger, som gjør det mer behagelig å røyke. Uten denne filtreringen gjennom vann, kan røyking av cannabis ofte være litt smertefullt hvis man tar mye røyk ned i lungene på en gang.


== Ølbong ==
Merk: Ordet «ølbong» også kan referere til en papirlapp eller sjetong som man kan veksle inn i øl, se Bong (andre betydninger).En ølbong består av en trakt med en slange på. Den som skal drikke ligger gjerne under, med slangen i munnen. En assistent holder trakten og heller øl eller andre alkoholholdige væsker i den. Tyngdekraften sørger så for at væsken med stor hastighet spyles inn i mottakerens munn.
Tessungdalen

Tessungdalen er en dal i Tinn i Telemark. Dalen strekker seg fra Austbygde ved Tinnsjå og nordover mot gården Tessung. Der svinger etter hvert dalen vestover og skifter navn til Sandsetdalen. 
Tessungdalen er tilgjengelig via Fv755Fylkesvei 755, veien videre nordover til Uvdal forbi Gavlen, Sønstevatn og Imingfjell er vinterstengt. Fra Skavlebø går en bomvei til Kongsbergseter i Sandsetdalen.
Gjennom Sandsetdalen og den øvre delen av Tessungdalen renner elva Tessungåe, som lenger ned skifter navn til Austbygdåe. Denne elven er ikke regulert. Elva er populær for kajakk og rafting ved høy vannføring på våren.
Tessungdalen har egen kolonialbutikk og bensinstasjon. I dalen finnes dessuten en av landets største produsenter av tresleiver og kjøkkenutstyr i tre.
Palmesøndag hvert år arrangeres skirenn til minne om Snowshoe Thompson (1827–1876), norsk-amerikansk skipioner.


== Personer fra Tessungdalen ==
Snowshoe Thompson
Alf Wiig

Alf Kristian Theodor Wiig (født 24. august 1891 i Kristiansund, død 10. juli 1974) var en norsk biskop og ordfører.
Wiig tok sin teologiske embedseksamen i 1917 og var de kommende årene knyttet til KFUM i Bergen. Han gjorde tjeneste som sokneprest i Karasjok fra 1923 og Sortland fra 1934, og var også prost i Hammerfest og Vesterålen. Han var også ordfører i Karasjok (1932–34).
Etter krigen ble han fylkesprost i Finnmark (1945–1952) med spesielt ansvar for gjenreisning av kirkens bygg og eiendommer. I 1952 ble han først domprost i Tromsø, før han ble oppnevnt til den første biskop i det nye Nord-Hålogaland bispedømme (1952-1962). Han var pådriver for landets første kvinnelige prest Ingrid Bjerkås (1961). Han ble hedret med Petter Dass-medaljen i 1967. Han fikk også St. Olavs orden.Wiig var gift med Margrethe Wiig (født 9. april 1903 i Bergen, død 4. april 2002), forfatteren av den første samiske ABC.


== Referanser ==
Balsatre

Balsatre er et lett og mykt trevirke fra det tropiske løvtreet Ochroma lagopus, som kommer fra det nordvestlige Sør-Amerika. Veden er lys og gråhvit med brune striper. Balsatreets (Ochroma lagopus) tetthet er  0,13 g/cm³ ved 0 % fuktighet, 0,16 g/cm³ ved 15 % fuktighet og 0,31 g/cm³ i rå tilstand.
Flåten «Kon-Tiki» var bygd av balsatre. Det er også «Tangaroa», farkosten som seilte i Thor Heyerdahls fotspor i 2006. 
Balsa benyttes også for bygging av modellfly.


== Eksterne lenker ==
(en) Balsatre i Encyclopedia of Life 
(en) Balsatre i Global Biodiversity Information Facility 
(en) Balsatre hos ITIS 
(en) Balsatre hos NCBI 
(en) Balsatre hos The International Plant Names Index 
(en) Balsatre hos Tropicos 
(en) Kategori:Ochroma pyramidale – bilder, video eller lyd på Wikimedia Commons 
(en) Ochroma pyramidale – galleri av bilder, video eller lyd på Wikimedia Commons 
Ochroma pyramidale – detaljert informasjon på Wikispecies
Schackenborg slott

Schackenborg er et slott ved landsbyen Møgeltønder i Sønderjylland, ikke langt fra grensen til Tyskland. 
De opprinnelige bygningene kan dateres tilbake til 1200-tallet og tilhørte dengang biskopen av Ribe. Det het opprinnelig Møgeltønderhus. I forbindelse med reformasjonen ble eiendommen overtatt av Kronen og i 1661 kom den i familien Schacks eie. Det er kjent som Schackenborg slott fra dette tidspunkt. Selve slottet slik det fremstår i dag,  ble oppført i 1664–1667 på de gamle vollene som lå på området. Slottet er senere bygget om.


== Slottet i dag ==
Godset eies og drives av prins Joachim av Danmark. Godset er i dag en moderne landbruks- og skogbruksbedrift. I 1993 ble Schackenborg og de tilhørende avlsgårdene og jordene overtatt av prins Joachim, som har gjennomgått en dansk og internasjonal landbruksfaglig utdannelse. Prins Joachim og hans daværende hustru prinsesse Alexandra bosatte seg i 1995 på Schackenborg, og i forbindelse med deres bryllup ble det satt i gang en landsinnsamling under navnet Folkegaven. Det innsamlede beløpet på 13 millioner kroner ble og blir fortsatt løpende brukt til restaurering av slottet.
I 2014 solgte prins Joachim slottet til Schackenborg Fonden, som prinsen selv hadde vært med på å stifte, og flyttet til København. Han beholdt imidlertid boligen på eiendommen, og flyttet tilbake i 2020. Slottet omtales som familiens "andet hjem".
Det er fredet.Schackenborg Gods er på 9 690 dekar. 


== Eiere av Schackenborg ==
(1230-1536) Ribe Bispestol
(1536-1583) Kronen
(1583-1599) Benedict von Rantzau (lensmann)
(1599-1655) Kronen
(1655-1658) Otto Krag (lensmann)
(1658-1661) Hans von Schack (lensmann)
(1661-1676) Hans lensgreve von Schack
(1676-1683) Otto Didrik lensgreve von Schack
(1683-1719) Hans lensgreve von Schack
(1719-1741) Otto Didrik lensgreve von Schack
(1741-1786) Hans lensgreve von Schack
(1786-1809) Otto Didrik lensgreve von Schack
(1809-1814) Hans lensgreve von Schack
(1814-1856) Otto Didrik lensgreve von Schack
(1856-1905) Hans lensgreve von Schack
(1905-1949) Otto Didrik lensgreve von Schack
(1949-1978) Hans lensgreve von Schack
(1978-1993) Kongefamilien
(1993-2014) Prins Joachim 
(2014-) Schackenborg Fonden


== Referanser ==


== Litteratur ==
Ortmann, Jytte (1994). Slotte og Herregårde i Danmark. Viborg: Sesam. ISBN 87-7600-006-0.
Skrim

Skrim er et fjell i Kongsberg kommune i Viken fylke. Det har en høyde på 859 meter over havet og er den nest høyeste toppen i området Skrimfjella. Bare Styggmann (872 moh.) er høyere.


== Referanser ==
Styggmann

Styggmann (eller Styggemann) er et fjell i Kongsberg kommune i Viken fylke. Styggmann er den høyeste toppen i området Skrimfjella. Fritzøe Skoger bygde i 1927 en hytte av stein på toppen til brannvakt med telefonlinje. Hytta disponeres nå av Tønsberg og Omegn Turistforening (TOT) og har to sengeplasser.
Fjellet ligger i Skrim-Sauheradsfjella naturreservat.


== Sagn ==
Et gammelt sagn forteller at det bodde et troll i fjellet Styggemann. Trollet mislikte sterkt at folk gikk rundt hjemmet hans og forstyrret han. Derfor lå trollet på toppen og fulgte med. Hver gang det kom noen for nære, kastet han en stein nedover. Går du i dag stien til Sørmyrseter, kan du fortsatt se mange av disse steinene. Trollet var bare ute i gråvær, men en gang ble det overrasket av sol. Da ble trollet forsteinet der på toppen av fjellet. Ser man fra den rette kanten og på litt avstand, kan en ifølge sagnet se både nese, munn og hake til den det forsteinede trollet; den stygge mannen.


== Fotnoter ==


== Referanser ==


== Eksterne lenker ==
Kjentmannsmerket om Styggemann Arkivert 15. mars 2016 hos Wayback Machine.
Allan Kardec

Hippolyte Léon Denizard Rivail (født 3. oktober 1804 i Lyon, død 31. mars 1869 i Paris) var en professor emeritus og kjent pedagogisk forfatter, hadde en bachelorgrad i språk og realfag, og en doktorgrad i medisin. I 1854 begynte han sitt verk i spiritismen under psevdonymet Allan Kardec og ble kjent etter sin død i den vestlige verden ved å definere begrepet spiritisme i 1857 og organisere den spiritistiske lærdommen. 


== Liv og virke ==
Han studerte ved Yverdun i Sveits under Johann Heinrich Pestalozzi, og ble senere dennes medarbeider. Han engasjerte seg for et nytt undervisningssystem som utøvde stor innflytelse på undervisningsreformen i Frankrike og Tyskland. Han var en ansett språkforsker og talte foruten morsmålet også tysk, engelsk, italiensk, spansk og nederlandsk. Han oversatt til tysk en rekke utdrag fra franske klassiske verker, spesielt fra verker av Fénelon (François de Salignat de la Mothe).
I 1826 åpnet han og hans hustru Amélie Gabrielle Boudet et etablissement i Paris som hadde mange likhetstrekk med undervisningsstedet i Yverdun. Han utga 22 lærebøker i grammatikk og matematikk samt om pedagogiske teorier og metoder. Han oversatte også engelske og tyske bøker til fransk. I sitt eget hjem ga han gratisundervisning i kjemi, fysikk, astronomi og sammenlignende anatomi.
Rivail var medlem i atskillige vitenskapelige selskaper, herunder det franske Vitenskapsakademiet og det kongelige akademiet i Arras.
Som spiritist grunnla han én av de to spiritualistisk retningene som fikk størst utbredelse rundt om i den vestlige verden; den andre, kjent som spiritualismen, ble utviklet av Margaret Fox og Kate Fox i Hydesville i New York fra 1848 og fremover. Det er flere likhetstrekk mellom de to retningene, men i motsetning til Fox omfattet spiritisme forestillinger om reinkarnasjon og karma. Han tok sitt nye navn Kardec etter at han hadde fått meddelt at det hadde vært hans navn i et tidligere liv. Han organiserte de fem bøkene som er spiritismens byggestener, og grunnla den første spiritistiske foreningen i 1858 i Paris. Hovedverket Åndenes Bok inneholder 1 019 spørsmål som han hevdet at åndene hadde besvart ved hjelp av tusen medier fra ulike land; han hevdet at denne spredningen av medier sikret at svarene ble avgitt av uavhengige kilder. Utdrag fra hans hovedverk Åndenes bok er utgitt på norsk i antologien New Age (2007).


== Referanser ==


== Eksterne lenker ==
geeaknorge.com Gruppen for Spiritistiske Studier Allan Kardec
NGF

NGF kan vise til:

Norges Golfforbund
Norsk Grotteforbund
Norsk geoteknisk forening
Sierra Negra

Sierra Negra eller Cerro la Negra er nabotoppen til Mexico sitt høyeste fjell, Pico de Orizaba. Fjelltoppen inngår i Det transmeksikanske vulkanbeltet og rager omtrent 4 580 meter over havet. Fjelltoppen er en av de høyeste i Mexico. På grunn av at den blir overskygget av storebroren som nabo, er ikke denne fjelltoppen så godt kjent. Det har vært fastslått en god stund at Nevado de Toluca er det 4. høyeste fjellet i Mexico, men nylige målinger kan vise at Sierra Negra er høyere. Navnet Sierra Negra er forvirrende fordi «sierra» som oftest blir oversatt som «fjellkjede» eller «bergrygg» på norsk og ikke noen fjelltopp. Folk som snakker nahuatl kaller toppen for «Istaktepetl ikni» som betyr broren (eller søsteren) til det hvite fjellet. Det henvises da til naboen, Pico de Orizaba, som det hvite fjellet.


== Referanser ==
Engine Ears

Engine Ears  er et norsk kompetansesenter for lyd og lydarbeide. 
Firmaet ble startet av Studio 1-veteran Truls Birkeland og frilanser Chris Sansom for å tilby norsk lydindustri et samlet kompetansesenter og en enklere og sikrere produksjonsform. Gjennom ett kontaktpunkt får klienter tilgang til alt det produksjonene trenger av teknisk hjelp innen lyd for musikk, film, tv, radio, internet og forensic/Kriminalteknisk lydarbeid.


== Eksterne lenker ==
Hjemmeside
EM i friidrett 1938

EM i friidrett 1938 ble arrangert i to forskjellige byer. Herrenes øvelser ble arrangert i Paris 3.–5. september, mens damenes øvelser ble arrangert i Wien 17.–18. september.Høydepunkter var blant annet verdensrekorden på 80 meter hekk av Claudia Testoni (11,6 sekunder) og europarekorden på 100 meter hekk av Donald Finley (14,3 sekunder).


== Resultater ==


=== Menn ===


=== Kvinner ===


== Medaljestatistikk ==


== Forkortelser ==
VR: Verdensrekord
ER: Europarekord
MR: Mesterskapsrekord


== Referanser ==
Odd Reidar Solem

Odd Reidar Solem (født 1949 på Gossen i Aukra kommune i Møre og Romsdal) er en norsk journalist.
Solem var med i det første kullet ved medialinjen på Høgskulen i Volda i 1973 hvor han sammen med andre studenter startet nærradio. Han har vært journalist i Romsdal Folkeblad, Romsdals Budstikke og begynte i NRK i 1977. Han var også redaktør i Romsdals Budstikke i perioden 1990–1993. Han ble senere utenriksjournalist i TV 2 i Bergen. Solem var nyhetsanker i TV 2 Nyhetskanalen fra 2006. Han gikk av med pensjon etter å ha ledet sin siste nyhetssending på TV 2 31. januar 2013.Solem mottok under Dei Nynorske Festspela i Ørsta i 2008 Kulturdepartementet sin nynorskpris for journalistar. Juryen begrunnet tildelingen med at Solem i flere tiår har skilt seg ut med å bruke en levende og god nynorsk som journalist i avis, radio og fjernsyn.


== Referanser ==
Béarnaisesaus

Béarnaisesaus (riksmål; bokmål: bearnessaus eller bearnéssaus,  av fransk: sauce béarnaise [be.aʁnɛz]) er en klassisk fransk saus i hollandaise-familien. Béarnaisesausen skiller seg fra hollandaise bare i smak og styrke. Disse sausene er emulsjoner av eggeplomme og smør, og har rykte på seg for å være vanskelige å få til fordi de lett kan skille seg. Béarnaisesaus smaksettes med béarnaiseessens som lages ved å koke inn hvitvin og eddik med urter og krydder, deriblant estragon, pepper og sjalottløk.Sausen er populær til en rekke retter, spesielt retter der stekt eller grillet mørkt kjøtt (særlig oksekjøtt) inngår.


== Historie ==
Sausen ble trolig først laget av kokken Collinet og servert i 1836 ved åpningen av Le Pavillion Henri IV, en restaurant i Saint-Germain-en-Laye i nærheten av Paris. Denne historien blir styrket av det faktum at restauranten ble navngitt etter Henrik IV av Frankrike, en gourmet, som var født i provinsen Béarn.


== Tilberedning ==
I likhet med hollandés, er det flere forskjellige måter å lage béarnaisesaus på. Vanligst er det å tilberede sausen i vannbad. Her blandes en reduksjon av eddik med eggeplommene. Andreas Viestad bruker en reduksjon av sjalottløk, eddik, hvitvin og estragon. Etter at reduksjonen er pisket sammen med eggeplommene, tilsettes smør. Når ønsket konsistens er oppnådd, tilsettes pepper og estragon. Alternativt kan smakstilsetninger legges til en ferdig hollandés (uten sitronsaft).


== Variasjoner ==
Arlesienne er en variasjon av béarnaise med bokstomat og litt ansjos
Choronsaus er smaksatt med tomatpuré
Foyot- eller valoissaus er smakssatt med oksekraft
Paloise inneholder mynte i stedet for estragon
Tyrolienne - smør erstattes med olje og tomatpuré tilsettes


== Referanser ==


== Kilder ==
Child, Julia, Louisette Bertholle og Simone Beck (1985). Det gode franske kjøkken. Oslo: JW Cappelens forlag. s. 79. ISBN 82-02-10754-7. CS1-vedlikehold: Flere navn: forfatterliste (link)
Erken, Henriette Schønberg (1914). Stor kokebok for større og mindre husholdninger (15. utgave (1942) utg.). Oslo: H. Aschehoug & Co. 
Hovig, Ingrid Espelid, red. (1995). Den nye rutete kokeboken. Oslo: Gyldendal norsk forlag. ISBN 82-05-22391-2. 
Sokolov, Raymond (1976). The Saucier's Apprentice: A Modern Guide to Classic French Sauces for the Home. Alfred A, Knopf, New York, ISBN 03-94-48920-9
Viestad, Andreas (2005). Hvordan koke vann, J. W. Cappelens forlag, Oslo. ISBN 82-02-24318-1
Skjevik

Skjevika er et tettbebygd sted som ligger i Molde kommune i Møre og Romsdal, rundt to mil utenfor Molde sentrum. Skjevika rommer både skole (Skjevik barne- og ungdomsskole), barnehage, bensinstasjon, nærbutikk, kafé bruktbilforhandler og propellfabrikk. Bygda har også et skolekorps i Hjelset Kleive skolekorps.


== Se også ==
Hjelset
Kleive